C 349/140
SL
Uradni list Evropske unije
29.9.2023
— pospešitvi prehoda na bolj trajnostni prometni sistem, ki bo temeljil na multimodalnosti in pri katerem se bo velik delež celinskega tovornega prometa, ki poteka po cestah in danes znaša 75 %, preusmeril na železnico in celinske plovne poti; — povečanju odpornosti gospodarstva EU proti šokom, obsežnim motnjam v dobavnih verigah in omejitvam pri dostopu do virov, denimo kadar fosilne vire energije nekatere države uporabljajo kot orožje ter ob upoštevanju dejstva, da se surovine za akumulatorska električna vozila pridobivajo in predelujejo v le nekaj državah nečlanicah EU.
4.10
Za to je potrebno naslednje:
4.10.1 Krivulja zmanjševanja emisij CO2 mora ustrezati sposobnosti industrijskega sektorja za preoblikovanje ter biti združljiva z možnostmi prevoznikov glede stroškov in operativne učinkovitosti.
Predlagani cilji morajo upoštevati čas, potreben za preoblikovanje obstoječih proizvodnih zmogljivosti in izgradnjo novih, za vzpostavitev polnilne infrastrukture, za zagotovitev dobave ključnih komponent in surovin, za oblikovanje vodilnih trgov in za usposabljanje delavcev.
4.10.2 Hitrost razogljičenja (voznega parka) mora biti skladna z izvajanjem industrijskega načrta v okviru zelenega dogovora EU in pomembnih projektov skupnega evropskega interesa ter bo morala prispevati k razvoju ključnih dobavnih verig za sektor v Evropi, denimo na področju čistega vodika, akumulatorjev in mikroelektronike.
Krivulja emisij mora biti prav tako skladna s cilji evropskega zelenega dogovora ter strategijo EU za trajnostno in pametno mobilnost.
4.11 Tako kot v predhodnih mnenjih EESO ocenjuje, da je za uspešno preoblikovanje panoge ključna boljša usklajenost okoljske zakonodaje, ki ureja cestni promet (kot so Euro 7, uredba o vzpostavitvi infrastrukture za alternativna goriva in evrovinjeta) (20), pri čemer hkrati poziva k skladnemu zakonodajnemu pristopu.
4.12 EESO v skladu s svojimi predhodnimi mnenji (21) ugotavlja, da je treba kljub vsem prednostim električnih in vodikovih pogonskih sistemov predlagano uredbo, ki temelji na pristopu merjenja emisij v izpuhu, dopolniti z drugimi instrumenti politike za spodbujanje uporabe obnovljivih, nefosilnih goriv za del voznega parka, ki ga poganjajo motorji z notranjim zgorevanjem.
Sveženj „Pripravljeni na 55“ mora upoštevati življenjski krog in se izogniti razogljičenju cestnega prometa, ki bi povzročilo pomik emisij navzgor po vrednostni verigi.
Revizija sistema EU za trgovanje z emisijami in direktiva o energiji (22) iz obnovljivih virov morata zagotoviti, da bo razogljičenje cestnega prometa in proizvodnje električne energije potekalo z združljivo hitrostjo.
4.13 Pri preoblikovanju sektorja mora Evropska unija zagotoviti pošteno konkurenco za evropske proizvajalce originalne opreme in prevoznike na domačem in mednarodnem trgu.
4.14 EESO tudi opozarja, da je treba zagotoviti krepitev zmogljivosti ter prevoznike in izvajalce, zlasti mala in srednja podjetja, podpreti pri izpolnjevanju obveznosti poročanja, ki jih določa uredba, vključno s predlaganim osrednjim registrom podatkov o težkih vozilih.
4.15 V zvezi z mestnimi avtobusi EESO poudarja, da je treba avtobuse, ki se uporabljajo tudi za medkrajevni prevoz, izvzeti iz posebne zahteve za brezemisijska vozila za mestne avtobuse.
(20)
(21)
(22)
Mnenje Evropskega ekonomsko-socialnega odbora – Predlog uredbe Evropskega parlamenta in Sveta o homologaciji motornih vozil in motorjev ter sistemov, sestavnih delov in samostojnih tehničnih enot, namenjenih za taka vozila, glede na njihove emisije in trajnost baterije (Euro 7) ter razveljavitvi uredb (ES) št.
715/2007 in (ES) št.
595/2009 (COM(2022) 586 final – 2022/0365(COD)) (UL C 228, 29.6.2023, str. 103), Mnenje Evropskega ekonomsko-socialnega odbora – Strategija EU za mobilnost in industrijske vrednostne verige v EU: pristop ekosistemov avtomobilske industrije (mnenje na lastno pobudo) (UL C 105, 4.3.2022, str. 26) in Mnenje Evropskega ekonomsko-socialnega odbora – Predlog direktive Evropskega parlamenta in Sveta o spremembi Direktive 1999/62/ES o cestnih pristojbinah za uporabo določene infrastrukture za težka tovorna vozila (COM(2017) 275 final – 2017/0114 (COD)) – Predlog direktive Sveta o spremembi Direktive 1999/62/ES o cestnih pristojbinah za uporabo določene infrastrukture za težka tovorna vozila v zvezi z nekaterimi določbami o obdavčitvi vozil (COM(2017) 276 final – 2017/0115 (CNS)) (UL C 81, 2.3.2018, str. 188).
Mnenje Evropskega ekonomsko-socialnega odbora – Predlog uredbe Evropskega parlamenta in Sveta o določitvi standardov emisijskih vrednosti za nove osebne avtomobile in nova lahka gospodarska vozila kot del celostnega pristopa Unije za zmanjšanje emisij CO2 iz lahkih vozil ter spremembi Uredbe (ES) št.
715/2007 (COM(2017) 676 final – 2017/0293 (COD)) (UL C 227, 28.6.2018, str.
52) in Mnenje Evropskega ekonomsko-socialnega odbora – Predlog uredbe Evropskega parlamenta in Sveta o spremembi Uredbe (EU) 2019/631 glede krepitve standardov emisijskih vrednosti CO2 za nove osebne avtomobile in nova lahka gospodarska vozila v skladu s povečano podnebno ambicijo Unije (COM(2021) 556 final – 2021/0197(COD)) (UL C 194, 12.5.2022, str. 81).
Direktiva (EU) 2018/2001 Evropskega parlamenta in Sveta z dne 11. decembra 2018 o spodbujanju uporabe energije iz obnovljivih virov (UL L 328, 21.12.2018, str. 82).